
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 761 

24 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Εκκλησιαστικού Ιδρύματος με την επωνυμία 


«ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ 
“Ο ΑΓΙΟΣ ΠΑΝΤΕΛΕΗΜΩΝ” - ΑΣΥΛΟΝ ΑΝΙΑΤΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΟΝΕΒΑΣΙΑΣ ΚΑΙ 

ΣΠΑΡΤΗΣ». 1 

Σύσταση Εκκλησιαστικού Ιδρύματος με την επωνυμία 
«ΕΚΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΧΑΛΚΙΔΟΣ». 2 


ΑΠΟΦΑΣΕΙ Σ 

Αριθ. 672/750 (1) 

Σύσταση Εκκλησιαστικού Ιδρύματος με την επωνυμία 
«ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ “Ο 
ΑΓΙΟΣ ΠΑΝΤΕΛΕΗΜΩΝ” - ΑΣΥΛΟΝ ΑΝΙΑΤΩΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΜΟΝΕΒΑΣΙΑΣ ΚΑΙ ΣΠΑΡΤΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκαςτης Ιεράς Μητροπόλεως Μονεμβασίας και Σπάρτης. 

4. Την υπ’ αριθμ. 159/77/1.3.2004 Πρότασιντου Σεβα- 
σμιωτάτου Μητροπολίτου Μονεμβασίας και Σπάρτης Ευ¬ 
σταθίου. 

5. Την από 26.3.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 21.4.2004 Απόφασιν Αυτής, αποφασίζει: 
Συνιστά εις την Ιεράν Μητρόπολιν Μονεμβασίας και 

Σπάρτης Εκκλησιαστικόν Ίδρυμα υπό την επωνυμίαν 
«ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ “Ο 
ΑΓΙΟΣ ΠΑΝΤΕΛΕΗΜΩΝ” - ΑΣΥΛΟΝ ΑΝΙΑΤΩΝ ΤΗΣ ΙΕΡΑΣ 


ΜΗΤΡΟΠΟΛΕΩΣ ΜΟΝΕΒΑΣΙΑΣ ΚΑΙ ΣΠΑΡΤΗΣ», το οποί¬ 
ον θα λειτουργεί ως εξηρτημένη Υπηρεσία του Νομικού 
Προσώπου της Ιεράς Μητροπόλεως Μονεμβασίας και 
Σπάρτης και θα εδρεύει εις την πόλιν της Σπάρτης. Η ορ- 
γάνωσις, διοίκησις, διαχείρισις και λειτουργία του Ιδρύ¬ 
ματος τούτου θα διέπεται από τας διατάξεις του επομέ¬ 
νου Κανονισμού: 


ΚΑΝΟΝΙΣΜΟΣ 
ΣΥΣΤΑΣΕΩΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 
ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ 
«Ο ΑΓΙΟΣ ΠΑΝΤΕΛΕΗΜΩΝ» - ΑΣΥΛΟ ΑΝΙΑΤΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Άρθρο 1 

Σύσταση - Επωνυμία - Έδρα -Σφραγίδα 

Στην Περιφέρεια της Ιεράς Μητροπόλεως Μονεμβα¬ 
σίας και Σπάρτης και με την πνευματική ευθύνη, επίβλεψη 
και εποπτεία αυτής συνίσταται Εκκλησιαστικό Ίδρυμα, 
που λειτουργεί ως εξηρτημένη Υπηρεσία του Νομικού 
Προσώπου της Ιεράς Μητροπόλεως Μονεμβασίας και 
Σπάρτης, αυτοτελούς διαχειρίσεως και μη κερδοσκοπι¬ 
κού χαρακτήρα, με την επωνυμία «ΙΔΡΥΜΑ ΠΕΡΙΘΑΛΨΕ- 
ΩΣ ΧΡΟΝΙΩΣ ΠΑΣΧΟΝΤΩΝ “Ο ΑΓΙΟΣ ΠΑΝΤΕΛΕΗΜΩΝ” - 
ΑΣΥΛΟΝ ΑΝΙΑΤΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟΝΕ- 
ΒΑΣΙΑΣ ΚΑΙ ΣΠΑΡΤΗΣ», το οποίο θα διέπεται από τις δια¬ 
τάξεις του παρόντος Κανονισμού. Έδρα του Ιδρύματος 
τούτου είναι η έδρα της Ιεράς Μητροπόλεως, θα στεγά¬ 
ζεται δε στο υπάρχον κτιριακό συγκρότημα που ευρίσκε- 
ται πλησίον της Μαγούλας του Δήμου Μυστρά. 

Το Ίδρυμα έχει δική του σφραγίδα σε δύο επάλληλους 
κύκλους που θα φέρει στο κέντρο του το μονόγραμμα 
στον εξωτερικό κύκλο τις λέξεις «ΙΕΡΑ ΜΗΤΡΟΠΟΛΙΣ ΜΟ- 
ΝΕΜΒΑΣΙΑΣ ΚΑΙ ΣΠΑΡΤΗΣ» και στο εσωτερικό την επωνυ¬ 
μία του Ιδρύματος, δηλαδή «ΙΔΡΥΜΑ ΠΕΡΙΘΑΛΨΕΩΣ 
ΧΡΟΝΙΩΣ ΠΑΣΧΟΝΤΩΝ “Ο ΑΓΙΟΣ ΠΑΝΤΕΛΕΗΜΩΝ” - 
ΑΣΥΛΟ ΑΝΙΑΤΩΝ» και την χρονολογία Ίδρυσης του, 2004. 

Άρθρο 2 

Σκοποί 

Οι Σκοποί του Ιδρύματος είναι: 

α) Η παροχή στέγης, τροφής, ιατροφαρμακευτικής και 

κάθε άλλης περίθαλψης και προστασίας εις ηλικιωμέ¬ 
νους, εις κατάκοιτους και γενικά εις άτομα με Ειδικές Ανά¬ 
γκες μη δυνάμενα να αυτοεξυπηρετηθούνλόγω ηλικίας ή 
ασθένειας ή και από έλλειψη συγγενών. 

β) Η προσφορά πνευματικής τροφής, αγάπης στοργής 
και συμπαράστασης προς τους τροφίμους. 

γ) Η παροχή αναψυχής, ψυχαγωγίας και κατάρτισης, 
για τους επιδεκτικούς εκ των τροφίμων, σε ειδική Σχολή ή 
με ειδικά προγράμματα δια τα Α.Μ.Ε.Α. 

δ) Η εν γένει συμβολή στην πληρέστερη και αρτιότερη 
ποιμαντική, κοινωνική, φιλανθρωπική, Ιεραποστολική και 
πνευματική διακονία της Ιεράς Μητροπόλεως Μονεμβα- 
σίας και Σπάρτης στο πλαίσιο της Ορθόδοξης πίστης, Πα¬ 
ράδοσης και Διδασκαλίας. 

ε) Η υλοποίηση σχετικών Εθνικών Προγραμμάτων ή 
Προγραμμάτων Ευρωπαϊκής Ένωσης ή άλλων διεθνών 
προγραμμάτων. 

στ) Η δια των οργάνων του Ιδρύματος και των εργαζο¬ 
μένων εις αυτό προσφορά ποικίλων υπηρεσιών εις μονα¬ 
χικά άτομα, κατάκοιτα, μη αυτοεξυπηρετούμενα και δια- 
μένοντα στα σπίτια τους μέχρι της εισαγωγής τους στο 
Ίδρυμα. 

Άρθρο 3 

Οργάνωση - Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο που απαρτίζεται από: 

α) Τον εκάστοτε Μητροπολίτη Μονεμβασίας και Σπάρ¬ 
της ως Πρόεδρο και 

β) από τέσσερα άτομα κληρικούς ή λαϊκούς, άνδρες ή 
γυναίκες της περιοχής που διακρίνονται για το ήθος, την 
ευσέβεια, την ωριμότητα τους και το ενδιαφέρον τους για 
τη ζωή και το έργο της Εκκλησίας. 

2. Τα ως ανωτέρω τέσσερα άτομα μαζί με τα αντίστοι¬ 
χα αναπληρωματικά μέλη και ο αναπληρωτής του Προέ¬ 
δρου, διορίζονται για μια τριετία δυναμένη να ανανεωθεί 
από το Μητροπολιτικό Συμβούλιο με πρόταση του Μη¬ 
τροπολίτου, το δε αξίωμα τους είναι τιμητικό και άμισθο. 

3. Μέλη του Διοικητικού Συμβουλίου που δεν ανταπο- 
κρίνονται στα καθήκοντά τους ή απουσιάζουν αδικαιο¬ 
λόγητα από τις συνεδριάσεις, ή προβαίνουν σε ενέργει¬ 
ες που έρχονται σε αντίθεση με τους σκοπούς του Ιδρύ¬ 
ματος παύονται και αντικαθίστανται από τον 
Μητροπολίτη. 

4. Το Διοικητικό Συμβούλιο, συγκροτείται σε Σώμα κατά 
τηνπρώτη συνεδρίασήτου και εκλέγει τον Γραμματέα και 
τον Ταμία. 

5. Το Διοικητικό Συμβούλιο συνέρχεται τακτικά κάθε μή¬ 
να και εκτάκτως όταν παρίσταται ανάγκη, ύστερα από 
πρόσκληση του Προέδρου ή ύστερα από έγγραφη αίτη¬ 
ση τριών τουλάχιστον μελών του Διοικητικού Συμβουλί¬ 
ου, στην οποία αναγράφεται το προτεινόμενο προς συζή¬ 
τηση θέμα. 

6. Το Διοικητικό Συμβούλιο ευρίσκεται σε απαρτία και 
αποφασίζει νόμιμα όταν παρίσταται οπωσδήποτε ο Πρό¬ 
εδρος, ή σε περίπτωση κωλύματος αυτού, ο νόμιμος ανα¬ 
πληρωτής του και δύο τουλάχιστον από τα μέλη του, οι δε 
αποφάσεις αυτού λαμβάνονται κατά πλειοψηφία των πα¬ 
ρόντων μελών. 

Σε περίπτωση ισοψηφίας υπερισχύει η ψήφος του Προ¬ 
έδρου ή σε περίπτωση απουσίας του, του αναπληρωτού 
αυτού. 


Άρθρο 4 

Αρμοδιότητες Προέδρου - Γραμματέα - Ταμία 

1. Ο Πρόεδρος του Διοικητικού Συμβουλίου: 

α) Έχει την εποπτεία οργάνωσης, διοίκησης, λειτουρ¬ 
γίας, διαχείρισης και αξιοποίησης εν γένει των περιου¬ 
σιακών στοιχείων και διάθεσης των πόρων του Ιδρύματος 
και συντονίζει τα μέλη του Διοικητικού Συμβουλίου, για 
την υλοποίηση των σκοπών αυτού. 

β) Εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και εις όλες τις σχέσεις με άλλα Ιδρύματα, 
Οργανισμούς, νομικά και φυσικά πρόσωπα, δύναται όμως 
και να εξουσιοδοτεί προς τούτο ένα από τα μέλη του Διοι¬ 
κητικού Συμβουλίου σε περίπτωση κωλύματος αυτού. 

γ) Λαμβάνει γνώση όλων των εισερχομένων και εξερχό- 
μενων εγγράφων του Ιδρύματος και συνυπογράφει μετά 
του Ταμία τα οικονομικής φύσεως έγγραφα. 

δ) Συγκαλεί το Διοικητικό Συμβούλιο σε συνεδριάσεις 
τακτικές και έκτακτες, διευθύνει τις συζητήσεις σε αυτές 
και συνυπογράφει με τα υπόλοιπα μέλη τα πρακτικά των 
συνεδριάσεων. 

2. Ο Γραμματέας του Διοικητικού Συμβουλίου τηρεί το 
βιβλίο πρωτοκόλλου εισερχομένων και εξερχόμενων εγ¬ 
γράφων του Ιδρύματος, συντάσσει όλα τα έγγραφα και 
όλη την αλληλογραφία του Ιδρύματος. Επίσης τηρεί βι¬ 
βλίο πρακτικών των Συνεδριάσεων του Διοικητικού Συμ¬ 
βουλίου, συντάσσει τα πρακτικά και φυλάσσειτη σφραγί¬ 
δα του Ιδρύματος. 

3.0 Ταμίας του Διοικητικού Συμβουλίου τηρείτο Βιβλίο 
Ταμείου καθώς και τα δελτία παροχής υπηρεσιών και τα 
Διπλότυπα Γραμμάτια εισπράξεων και εντάλματα πληρω¬ 
μών του Ιδρύματος, εισπράττει με διπλότυπα γραμμάτια 
εισπράξεων κάθε έσοδο του Ιδρύματος, διενεργεί τις 
πληρωμές που αποφασίζει το Διοικητικό Συμβούλιο, ευ- 
θύνεται για την φύλαξη των χρημάτων του Ιδρύματος τα 
οποία κατατίθενται σε λειτουργούσες στην περιοχή τρά¬ 
πεζες, στο όνομα του Ιδρύματος, διενεργεί καταθέσεις 
και αναλήψεις χρημάτων κατόπιν αποφάσεων του Διοικη¬ 
τικού Συμβουλίου στο οποίο είναι υπόλογος. Επίσηςτηρεί 
το βιβλίο αποθήκης, το βιβλίο κτηματολογίου και το βιβλίο 
υλικού. 

Άρθρο 5 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην οργάνω¬ 
ση, διοίκηση, λειτουργία, διαχείριση και αξιοποίηση των 
περιουσιακών στοιχείων και διάθεση των πόρωντου Ιδρύ¬ 
ματος, καθώς και για κάθε ενέργεια που σχετίζεται με την 
εκπλήρωση των σκοπών αυτού. 

β) Επεξεργάζεται και συντάσσει τον εσωτερικό κανονι¬ 
σμό λειτουργίας του Ιδρύματος και επιβλέπει την ακριβή 
τήρηση αυτού. 

γ) Συνεργάζεται με το Μητροπολιτικό Συμβούλιο, μετά 
Διοικητικά Συμβούλια των υπολοίπων Ιδρυμάτων της Ιε¬ 
ράς Μητροπόλεως, με πολιτιστικούς και επιστημονικούς 
και φιλανθρωπικούς συλλόγους, με την Τοπική Αυτοδιοί¬ 
κηση και εν γένει με τις αρμόδιες κρατικές υπηρεσίες, για 
την προαγωγή και επίτευξη των σκοπών του Ιδρύματος. 

δ) Μεριμνά δια την εξεύρεση πόρων, για την ομαλή και 
απρόσκοπτη λειτουργία του Ιδρύματος. 

ε) Καθορίζει και συνιστά με την κατάρτιση του Εσωτε¬ 
ρικού Κανονισμού για τις ανάγκες του Ιδρύματος, τις θέ¬ 
σεις του προσωπικού (ιατρικού, νοσηλευτικού, διοικητι¬ 
κού και βοηθητικού κ.λπ.) και αποφασίζει για την πρό¬ 
σληψη και παύση αυτού, για τα καθήκοντα, τις 
αρμοδιότητες και τις αποδοχές του, καθώς και για τα λοι¬ 
πά συναφή ζητήματα σύμφωνα με τις διατάξεις της κεί¬ 
μενης νομοθεσίας. 

στ) Καταρτίζει τον ετήσιο Προϋπολογισμό και Απολογι¬ 
σμό του Ιδρύματος τους οποίους υποβάλλει για έγκριση 
στο Μητροπολιτικό Συμβούλιο. 

ζ) Αποφασίζει για την αποδοχή ή αποποίηση δωρεών, 
κληρονομικών και κληροδοσιών καθώς και για την ανακή¬ 
ρυξη Δωρητών, Ευεργετών και Μεγάλων Ευεργετών του 
Ιδρύματος. 

η) Αποφασίζει για την άσκηση αγωγών, την παραίτηση 
από δικόγραφα αγωγών από διαδικαστικές πράξεις και 
από ολόκληρη την δίκη, την παραίτηση από ένδικα μέσα, 
τον συμβιβασμό ή την εξωδικαστική επίλυση διαφορών. 

θ) Αποφασίζει για κάθε άλλο θέμα που δεν προβλέπεται 
ρητά στον παρόντα κανονισμό. 

Άρθρο 6 

Τηρούμενα Βιβλία 

Το Ίδρυμα έχει ίδια διαχείριση, τηρεί δε με τη μέριμνα 
του Γραμματέα και του Ταμία του Διοικητικού του Συμ¬ 
βουλίου, τα Γενικά και Διαχειριστικά αυτού βιβλία, σύμ¬ 
φωνα με το σύστημα τήρησης των λογιστικών βιβλίων των 
Εκκλησιαστικών Νομικών Προσώπων, θεωρούμενα από 
την Μητρόπολη Μονεμβασίας και Σπάρτης, ήτοι: 

1. Βιβλίο Πρωτοκόλλου, εισερχομένων και εξερχόμε- 
νων εγγράφων. 

2. Βιβλίο Πρακτικών Συνεδριάσεων του Διοικητικού 
Συμβουλίου. 

3. Βιβλίο Ταμείου. 

4. Βιβλίο Αποθήκης. 

5. Βιβλίο Κτηματολογίου στο οποίο καταγράφεται όλη η 
ακίνητη περιουσία του Ιδρύματος και 

6. Βιβλίο υλικού. 

Άρθρο 7 

Πόροι του Ιδρύματος 

1. Πόροι του Ιδρύματος είναι: 

α) Οι εκάστοτε επιχορηγήσεις της Ιερός Μητροπόλεως 
καθώς και υπέρ αυτού εισφορές των Ιερών Ναών, Μονών, 
Γενικού Φιλόπτωχου Ταμείου και των Ευαγών Ιδρυμάτων 
της Ιερός Μητροπόλεως. 

β) Οι επιδοτήσεις που διατίθενται Συνοδική αποφάσει 
και τα προς τούτο Ευρωπαϊκά Κονδύλια. 

γ) Τόκοι από τις καταθέσεις του Ιδρύματος και πρόσο¬ 
δοι από την αξιοποίηση της κινητής και ακίνητης περιου¬ 
σίας αυτού. 

δ) Πρόσοδοι από πραγματοποίηση εκδηλώσεων του 
Ιδρύματος, λαχειοφόρων αγορών, εράνων κ.ο.κ. 

ε) Δωρεές εν ζωή ή αίτια θανάτου, κληρονομιές και κλη¬ 
ροδοσίες κινητών και ακινήτων φυσικών και νομικών προ¬ 
σώπων. 

στ) Εισφορές σε είδος ή σε χρήμα φίλωντου Ιδρύματος, 
ζ) Κρατικές και Κοινοτικές επιχορηγήσεις ή εκ μέρους 
Διεθνών Οργανισμών ή της Νομαρχιακής ή Τοπικής Αυ- 
τοδιοικήσεως, οργανισμών και άλλων Νομικών Προσώ¬ 


πων Δημοσίου ή Ιδιωτικού Δίκαιου, ως και κάθε άλλη προ¬ 
σφορά από νόμιμη και χρηστή πηγή. 

η) Οι εισφορές των ασφαλιστικών οργανισμών και οι κα¬ 
λοπροαίρετες προσφορές των τροφίμων ή των συγγενών 
τους. 

2. Οι ανωτέρω πόροι διατίθενται με απόφαση του Διοι¬ 
κητικού Συμβουλίου του Ιδρύματος για την κάλυψη κάθε 
δαπάνης που αποσκοπεί στην επίτευξη των σκοπών του 
Ιδρύματος. 

3. Το τυχόν χρηματικό πλεόνασμα από την οικονομική 
διαχείριση του Ιδρύματος που υπερβαίνει το ποσό περί 
του οποίου αποφασίζει το Διοικητικό Συμβούλιο κατατί¬ 
θεται σε λογαριασμό τράπεζας της περιοχής στο όνομα 
του Ιδρύματος. 

Άρθρο 8 

Έλεγχος Ιδρύματος 

Το Δημόσιο δύναται σύμφωνα με τις σχετικές κείμενες 
διατάξεις να ασκήσει οικονομικό έλεγχο στο Ίδρυμα, 
εφόσον προηγουμένως ειδοποιηθεί εγγράφως ο Πρόε¬ 
δρος του Διοικητικού Συμβουλίου αυτού. 

Άρθρο 9 

Το παρόν Ίδρυμα καταργείται με απόφαση της Διαρ¬ 
κούς Ιερός Συνόδου κατόπιν ομόφωνης και αιτιολογημέ¬ 
νης απόφασης του Διοικητικού Συμβουλίου αυτού παρό¬ 
ντων όλων των μελών του που εγκρίνεται από το Μητρο- 
πολιτικό Συμβούλιο, όταν δεν εκπληρώνει τις 
Εκκλησιολογικές αυτού προϋποθέσεις και την αποστολή 
του, όταν παρεκκλίνει του σκοπού του, ή καταστεί ανέφι¬ 
κτη η λειτουργίατου. Σε κάθε περίπτωση κατάργησηςτου 
Ιδρύματος, κάθε κινητό και ακίνητο περιουσιακό στοιχείο 
αυτού καθώς και κάθε δικαίωμα και αξίωση αυτού πε¬ 
ριέρχονται χωρίς άλλη διατύπωση στο Νομικό Πρόσωπο 
της Ιερός Μητροπόλεως Μονεμβασίας και Σπάρτης, που 
υποχρεούται να τα χρησιμοποιήσει για την εξυπηρέτηση 
άλλου παρεμφερούς σκοπού. 

Άρθρο 10 

Ο παρόν κανονισμός ισχύει από της δημοσιεύσεως αυ¬ 
τού στο επίσημο δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. Κάθε 
τροποποίηση αυτού γίνεται από την Διαρκή Ιερά Σύνοδο 
κατόπιν αιτιολογημένης απόφασης του Διοικητικού Συμ¬ 
βουλίου του Ιδρύματος, που λαμβάνεται με πλειοψηφία 
τεσσάρων μελών συμπεριλαμβανομένου του Μητροπολί¬ 
του, ως Προέδρου και εγκρίνεται από το Μητροπολιτικό 
Συμβούλιο, δημοσιεύεται δε όπως και ο παρών Κανονι¬ 
σμός. 

Άρθρο 11 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Μονεμβασίας και 
Σπάρτης, το ύψος της οποίας δεν δύναται να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2004 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 945/713 (2) 

Σύσταση Εκκλησιαστικού Ιδρύματος με την επωνυμία 
«ΕΚΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΧΑΛΚΙΔΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμον της Εκκλησίας πλήρωμα και δη την κατά Χριστόν 
διαπαιδαγώγησιντης Νεολαίας. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Χαλκίδος. 

4. Την υπ’ αριθμ. 211/6.3.2003 Πρότασιντου Σεβασμιω- 
τάτου Μητροπολίτου Χαλκίδος Χρυσοστόμου. 

5. Την από 17.2.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 3.3.2004 Απόφασιν Αυτής, αποφασίζει: 

Συνιστά εις την Ιερά Μητρόπολιν Χαλκίδος Εκκλησια¬ 
στικόν Ίδρυμα υπό την επωνυμίαν: «ΕΚΚΛΗΣΙΑΣΤΙΚΑΙ ΚΑ¬ 
ΤΑΣΚΗΝΩΣΕΙΣ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», 
το οποίον θα λειτουργεί ως εξηρτημένη Υπηρεσία του Νο¬ 
μικού Προσώπου της Ιεράς Μητροπόλεως Χαλκίδος και 
θαεδρεύη εις την πόλιν της Χαλκίδος. Η οργάνωσις, διοί- 
κησις, διαχείρισις και λειτουργία του Ιδρύματος τούτου 
θα διέπεται από τας διατάξεις του επομένου Κανονισμού: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΛΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ» 

Άρθρο 1 

Σύσταση-Επωνυμία-Έδρα 

Στην περιφέρεια της Ιεράς Μητροπόλεως Χαλκίδος και 
υπό την άμεση πνευματική και διοικητική εποπτεία αυτής 
συνίσταται Εκκλησιαστικόν Ίδρυμα, με την επωνυμία: 
«Εκκλησιαστικές Κατασκηνώσεις», το οποίο θα λειτουρ¬ 
γεί ως υπηρεσία του Νομικού Προσώπου της οικείας Ιε¬ 
ράς Μητροπόλεως, εξαρτημένη από αυτό, αυτοτελούς 
διαχείρισης και μη κερδοσκοπικού χαρακτήρα και θα διέ- 
πεται από τις διατάξεις του παρόντος Κανονισμού. Έδρα 
του Ιδρύματος τούτου είναι η πόλη της Χαλκίδος. Το 
Ίδρυμα θα στεγάζεται και θα λειτουργεί σε ιδιόκτητη 
έκταση της οικείας Ιεράς Μητροπόλεως, η οποία ευρί- 
σκεται στη μεταξύ Ροβιών και Λουτρών Αιδηψού περιοχή 
«Ταξιάρχης» και την οποία δώρησε σ’ αυτήν προς το σκο¬ 
πό αυτό η Γυναικεία Ιερά Μονή Αγίου Γεωργίου Ηλιων 
Λουτρών Αιδηψού. 

Άρθρο 2 

Σκοποί και μέσα προς επίτευξη αυτών. 

1. Σκοποί του Ιδρύματος είναι: 

α) η εν γένει συμβολή στην πληρέστερη και αρτιότερη 
πνευματική, ποιμαντική, κατηχητική, ιεραποστολική, κοι¬ 


νωνική και φιλανθρωπική διακονία της Ιεράς Μητροπόλε¬ 
ως Χαλκίδος στο πλαίσιο της Ορθόδοξης Πίστης, Παρά¬ 
δοσης και Διδασκαλίας, 

β) η συμβολή στην Ορθόδοξη Χριστιανική Αγωγή των 
παιδιών και των εφήβων, 

γ) η παροχή υγιεινής και ασφαλούς στέγασης και πα¬ 
ραμονής, υγιεινής και επαρκούς διατροφής με σωστή 
ποιοτική σύνθεση, τακτικής ιατρικής παρακολούθησης 
και ιατροφαρμακευτικής περίθαλψης, υπηρεσιών καθα¬ 
ριότητας με τήρηση των όρων υγιεινής, διαπαιδαγώγη¬ 
σης, καλλιέργειας, δημιουργικής απασχόλησης, ποιοτι¬ 
κής ψυχαγωγίας, αναψυχής, μέριμνας για την ομαλή ψυ- 
χοσυναισθηματική και υγιή ανάπτυξη, και αγάπης σε 
μαθητές και μαθήτριες που προέρχονται κατά προτεραι¬ 
ότητα, από τις περιφέρειες των Ενοριών της Ιεράς Μη¬ 
τροπόλεως Χαλκίδος, και δευτερευόντως και συμπληρω¬ 
ματικούς από τις περιφέρειες άλλων Ιερών Μητροπόλεων 
της Εκκλησίας της Ελλάδος και άλλων Ορθοδόξων Εκ¬ 
κλησιών, 

δ) η καλλιέργεια της επικοινωνίας μεταξύ των στελε¬ 
χών, κληρικών και λαϊκών, της Ιεράς Μητροπόλεως Χαλ¬ 
κίδος, αλλά και άλλων Ορθοδόξων Εκκλησιών, καθώς και 
η ανάπτυξη και συζήτηση θεολογικών και λοιπών θεμά¬ 
των. 

2. Μέσα για την επίτευξη των σκοπών είναι: 
α) η διοργάνωση και λειτουργία, κατά τούς θερινούς μή¬ 
νες κάθε έτους, Εκκλησιαστικών Κατασκηνώσεων της Ιε¬ 
ράς Μητροπόλεως Χαλκίδος για τα ως άνω πρόσωπα στις 
ιδιόκτητες εγκαταστάσεις του Ιδρύματος, 
β) η διοργάνωση συναντήσεων, σεμιναρίων, ημερίδων, 
συνεδρίων και λοιπών ποιμαντικών εκδηλώσεων της Ιε¬ 
ράς Μητροπόλεως Χαλκίδος, 
γ) οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του Ιδρύματος. 

Άρθρο 3 

Οργάνωση-Διοίκηση-Διοικητικό Συμβούλιο 

1. Το Ίδρυμα τελεί υπό την άμεση πνευματική και διοι¬ 
κητική εποπτεία της Ιεράς Μητροπόλεως Χαλκίδος καιδι- 
οικείται από πενταμελές Διοικητικό Συμβούλιο (εφεξής 
Δ.Σ.) που απαρτίζεται από: 

α) τον εκάστοτε Σεβασμιώτατο Μητροπολίτη Χαλκίδος, 
ως Πρόεδρο, 

β) το νόμιμο αναπληρωτή του Σεβασμιωτάτου (Πρωτο- 
σύγκελλο η Γ ενικό Αρχιερατικό Επίτροπο της Ιεράς Μη¬ 
τροπόλεως), ως Αντιπρόεδρο, ο οποίος, σε περίπτωση 
απουσίας η κωλύματος του Σεβασμιωτάτου Μητροπολί¬ 
του, θα αναπληρώνει αυτόν κατόπιν ειδικής προς τούτο 
εξουσιοδοτήσεώςτου, και θα προεδρεύει του Δ.Σ., 
γ) τρία πρόσωπα κληρικούς ή λαϊκούς, και εκ των τε¬ 
λευταίων άνδρες ή γυναίκες, που κατοικούν στην περιφέ¬ 
ρεια της οικείας Ιεράς Μητροπόλεως και διακρίνονται για 
το ήθος, την πνευματική κατάρτιση και ωριμότητά τους 
και το ενδιαφέρον τους για τη ζωή και το έργο της τοπικής 
Εκκλησίας. 

2. Τα ως άνω τρία τακτικά μέλη του Δ.Σ. (της παραγρά¬ 
φου 1γ του παρόντος άρθρου) διορίζονται, μαζί με τα 
αντίστοιχα αναπληρωματικά τους μέλη, για μία τριετία 
από τον Σεβασμιώτατο Μητροπολίτη Χαλκίδος, ύστερα 
από έγγραφη πρόταση του οικείου Μητροπολιτικού Συμ¬ 
βουλίου. Το αξιωμάτων μελών του Δ.Σ. είναι τιμητικό και 
άμισθο, οι δε διορισθέντες, οι οποίοι δικαιούνται πάντως 
εξόδων παραστάσεως που καθορίζονται με απόφαση του 

οικείου Μητροπολιτικού Συμβουλίου, δύνανταινα επανα- 
διορισθούν. 

3. Μέλη του Δ.Σ. που δεν ανταποκρίνονται στα καθήκο- 
ντά τους ή κωλύονται στην άσκηση αυτών, ή δεν συμβάλ¬ 
λουν στην εύρυθμη, ομαλή, απρόσκοπτη και αποτελε¬ 
σματική λειτουργία του Ιδρύματος, ή προβαίνουν σε 
ενέργειες που έρχονται σε αντίθεση με τους σκοπούςτου 
Ιδρύματος, ή παραιτούνται πριν από τη λήξη της θητείας 
τους, παύονται και αντικαθίστανται από τον Σεβασμιώτα- 
το Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα και 
τον Ταμία. 

5. Το Δ.Σ. συνέρχεται τακτικά κάθε δίμηνο και εκτάκτως 
όταν παρίσταται ανάγκη, ύστερα από πρόσκληση του 
Προέδρου ή, σε περίπτωση απουσίας ή κωλύματος αυ¬ 
τού, του Αντιπροέδρου, ή ύστερα από έγγραφη αίτηση 
προς τον Πρόεδρο τριών τουλάχιστον μελών του. 

6. Το Δ.Σ., στις συνεδριάσεις του οποίου δύνανται, κατά 
την κρίση του Σεβασμιωτάτου Μητροπολίτου, να μετέ¬ 
χουν με δικαίωμα λόγου, αλλά όχι ψήφου και οι Αρχηγοί 
των κατασκηνωτικών περιόδων, ευρίσκεται σε απαρτία 
όταν παρίσταται οπωσδήποτε ο Πρόεδρος ή, σε περί¬ 
πτωση απουσίας ή κωλύματος αυτού ο Αντιπρόεδρος και 
δύο από τα μέλη του, οι δε αποφάσεις αυτού λαμβάνονται 
κατά πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

Άρθρο 4 

Αρμοδιότητες Διοικητικού Συμβουλίου 

Το Δ.Σ. του Ιδρύματος έχει τις ακόλουθες αρμοδιότη¬ 
τες: 

α. αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στη διαχείρι¬ 
ση και αξιοποίηση ενγένειτων κάθε φύσης περιουσιακών 
στοιχείων, που έχουν διατεθεί σε χρήση του Ιδρύματος, 
και στη διάθεση των πόρων του Ιδρύματος, 

β. επεξεργάζεται, καταρτίζει και υποβάλλει προς έγκρι¬ 
ση στο Μητροπολιτικό Συμβούλιο της Ιερός Μητροπόλε- 
ως Χαλκίδος τον Εσωτερικό Κανονισμό λειτουργίας του 
Ιδρύματος, 

γ. συνεργάζεται για όλα τα σχετικά ζητήματα με το οι¬ 
κείο Μητροπολιτικό Συμβούλιο, μετά Εκκλησιαστικά Συμ¬ 
βούλια των Ιερών Ναών, τα Ηγουμενοσυμβούλια των Ιε¬ 
ρών Μονών και τα Διοικητικά Συμβούλια των φιλανθρωπι¬ 
κών, κοινωφελών και λοιπών εκκλησιαστικών και άλλων 
ιδρυμάτων της περιφέρειας της οικείας Ιεράς Μητροπό- 
λεως, με διαφόρους πολιτιστικούς, επιστημονικούς και 
φιλανθρωπικούς συλλόγους, καθώς και με τη Νομαρχια¬ 
κή και την Τοπική Αυτοδιοίκηση, τους τοπικούς φορείς και 
εν γένει τις αρμόδιες κρατικές υπηρεσίες για την προα¬ 
γωγή και επίτευξη των σκοπών του Ιδρύματος, 

δ. μεριμνά για την εξεύρεση οικονομικών πόρων και για 
την εύρυθμη, ομαλή, απρόσκοπτη και αποτελεσματική 
λειτουργία του Ιδρύματος, 

ε. προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ιεράς Μητροπόλεως τυχόν έμ¬ 
μισθου προσωπικού - ως επί το πλείστον για τις περιό¬ 
δους λειτουργίας του Ιδρύματος και μόνον εφόσον το 
εθελοντικό προσωπικό δεν επαρκεί για την κάλυψη των 
αναγκών του - σύμφωνα με τις διατάξεις της κείμενης νο¬ 
μοθεσίας, και το διορισμό στο αυτό Νομικό Πρόσωποτου 


εθελοντικού προσωπικού, και εποπτεύει το σύνολο αυ¬ 
τού, 

στ. καθορίζει τις κατασκηνωτικές περιόδους κατά τους 
θερινούς μήνες κάθε έτους, οι οποίες είναι διαφορετικές 
αναλόγωςτου φύλου των κατασκηνωτών, τον αριθμό των 
κατασκηνωτών για κάθε περίοδο και το ύψος του ποσού 
των τυχόν εισφορών συμμετοχής σ’ αυτές, οι οποίες κα¬ 
ταβάλλονται - μόνον εφόσον παραστεί ανάγκη - από τους 
γονείς ή τους έχοντες, με απόφαση Δικαστηρίου, την επι¬ 
μέλεια των κατασκηνωτών, 

ζ. αποφασίζει επί των αιτήσεων εισαγωγής στο Ίδρυμα, 
τις οποίες υποβάλλουν αμφότεροι οι ενδιαφερόμενοι γο¬ 
νείς ή οι έχοντες, με απόφαση Δικαστηρίου την επιμέλεια 
των υποψηφίων κατασκηνωτών, κατόπιν εξετάσεως και 
των λοιπών δικαιολογητικών (ληξιαρχική πράξη γέννησης 
του/της υποψηφίου η πιστοποιητικό οικογενειακής κατά¬ 
στασης από το οποίο να προκύπτει η ηλικία του/της, πιστο¬ 
ποιητικό υγείας του/της υποψηφίου από ιατρό, πιστοποιη¬ 
τικό χρηστοήθειας του/της υποψηφίου είτε από Εφημέριο 
της περιφέρειας της Ιεράς Μητροπόλεως Χαλκίδος - είτε 
από τον οικείο Μητροπολίτη - όταν αυτός/αυτή προέρχεται 
από την περιφέρεια άλλης Ιεράς Μητροπόλεως της Εκκλη¬ 
σίας της Ελλάδος και άλλης Ορθόδοξης Εκκλησίας), 
η. αποφασίζει επί της αποβολής, κατόπιν ευλόγου αι¬ 
τίας, κατασκηνωτή από το Ίδρυμα, 
θ. αποφασίζει για τη φιλοξενία συναντήσεων, σεμινα¬ 
ρίων, συνεδρίων και λοιπών ποιμαντικών εκδηλώσεωντης 
Ιεράς Μητροπόλεως Χαλκίδος στις εγκαταστάσεις του 
Ιδρύματος, καθώς και για την παραχώρηση, υπό τους 
όρους που θέτει, των ως άνω εγκαταστάσεων προς χρή¬ 
ση σε άλλους φορείς, των οποίων οι δραστηριότητες δεν 
έρχονται σε αντίθεση με αυτές της τοπικής Εκκλησίας, 
για την πραγματοποίηση εκδηλώσεων ύστερα από έγ¬ 
γραφη αιτιολογημένη αίτηση των ενδιαφερομένων, 
ι. καταρτίζει στο τέλος των κατασκηνωτικών περιόδων 
κάθε έτους τον Απολογισμό γι’ αυτές, καθώς και στο τέ¬ 
λος κάθε έτους τον ετήσιο Προϋπολογισμό και τον ετήσιο 
Απολογισμό του Ιδρύματος, τους οποίους και υποβάλλει 
για έγκριση στο οικείο Μητροπολιτικό Συμβούλιο, 
ια. αποφασίζει για κάθε θέμα, το οποίο δενπροβλέπεται 
στον παρόντα Κανονισμό κατά την κυρίαρχη κρίση του. 

Άρθρο 5 

Αρμοδιότητες Προέδρου, Αντιπροέδρου, 

Γ ραμματέα, Ταμία του Διοικητικού Συμβουλίου. 

1. Ο Πρόεδρος του Διοικητικού Συμβουλίου: 
α) έχει την εποπτεία όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. για την υλοποίηση των σκοπών του Ιδρύματος, 
β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με το 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσης έγγραφα, 
δ) συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων, 
ε) ασκεί εποπτεία και έλεγχο στο Προσωπικό του Ιδρύ¬ 
ματος και παρακολουθεί την εκτέλεση των αποφάσεων 
του Δ.Σ., 

στ) εν γένει μεριμνά για την εφαρμογή των διατάξεων 
του παρόντος Κανονισμού και των αποφάσεων του Δ.Σ. 

2. Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο, σε περίπτωση απουσίας ή κωλύ¬ 
ματος σε όλες τις ως άνω αρμοδιότητες αυτού κατόπιν ει¬ 
δικής προς τούτο εξουσιοδοτήσεώς του. 

3. Ο Γραμματέαςτου Διοικητικού Συμβουλίου με τη συν¬ 
δρομή της Γραμματείας του Ιδρύματος τηρεί το Βιβλίο 
Πρωτοκόλλου του Ιδρύματος και συντάσσει όλα τα έγγρα¬ 
φα και όλη την αλληλογραφία του Ιδρύματος για την οποία 
ενημερώνει τον Πρόεδρο και την οποία συνυπογράφει με 
αυτόν. Επίσηςτηρείλοιπά Γενικά Βιβλία, απαραίτητα για τη 
λειτουργία του Ιδρύματος, των οποίων την τήρηση ήθελε 
αποφασίσει το Δ.Σ. αυτού, το Βιβλίο Κατασκηνωτών και το 
Βιβλίο Πρακτικών των Συνεδριάσεων του Δ.Σ. του Ιδρύμα¬ 
τος, συνυπογράφει με τον Πρόεδρο τα εν λόγω πρακτικά 
τα οποία συντάσσει και φυλάσσει τα έγγραφα, την αλλη¬ 
λογραφία, τα Βιβλία και τη σφραγίδα του Ιδρύματος. 

4. Ο Ταμίας του Διοικητικού Συμβουλίου ενεργεί για λο¬ 
γαριασμό του Διοικητικού Συμβουλίου, έναντι του οποίου 
είναι υπόλογος, τις διαχειριστικές πράξεις αναφορικά με 
τα κάθε φύσης περιουσιακά στοιχεία, που έχουν διατεθεί 
σε χρήση του Ιδρύματος. Τηρείτο Βιβλίο Ταμείου, καθώς 
και τα Διπλότυπα Γραμμάτια Εισπράξεως και Εντάλματα 
Πληρωμής του Ιδρύματος και τα προβλεπόμενα νόμιμα 
παραστατικά διαχειρίσεως, εισπράττει κάθε έσοδο του 
Ιδρύματος με διπλότυπα Γ ραμμάτια Εισπράξεως, θεωρη¬ 
μένα από την οικεία Ιερά Μητρόπολη, τα οποία επίσης συ¬ 
νυπογράφει, όπως άλλωστε και άλατα οικονομικής φύσης 
έγγραφα, με τον Πρόεδρο, ευθύνεται για τη φύλαξη των 
χρημάτων του Ιδρύματος, τα οποία κατατίθενται σε ιδιαί¬ 
τερο λογαριασμό μίας από τις Τράπεζες που λειτουργούν 
στην πόλη της Χαλκίδος στο όνομα του Νομικού Προσώ¬ 
που της οικείας Ιεράς Μητροπόλεως με την ένδειξη «Δια 
τις Εκκλησιαστικές Κατασκηνώσεις», έχει την ευχέρεια να 
παρακρατεί εξ αυτών ποσόν αναγκαίο για την κάλυψη των 
έκτακτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του Δ.Σ. και διε¬ 
νεργεί αναλήψεις χρημάτων κατόπιν αποφάσεωςτου Δ.Σ. 
για τη λήψη της οποίας είναι απαραίτητη η ψήφος του Σε- 
βασμιωτάτου Μητροπολίτου, ως Προέδρου. Επίσης, τη¬ 
ρείτο Βιβλίο Κτηματολογίου και το Βιβλίο Υλικού. 

Άρθρο 6 

Προσωπικό του Ιδρύματος 

1. Το προσωπικό των υπηρεσιών του Ιδρύματος (διοικη¬ 
τική, υγειονομική, οικονομική - διαχειριστική, ειδική -βοη¬ 
θητική), το οποίο βρίσκεται υπό την εποπτεία του Δ.Σ. αυ¬ 
τού όντας υπόλογο σε αυτό, πρέπει να είναι εξειδικευμένο 
και επιλεγμένο με κριτήριο και γνώμονα την αγάπη για τη 
νεότητα, διακρίνεται δε σε εθελοντικό και έμμισθο. Στο εθε¬ 
λοντικό προσωπικό, το οποίο διορίζεται στο Νομικό Πρό¬ 
σωπο της οικείας Ιεράς Μητροπόλεως, συγκαταλέγονται 
τα άτομα εκείνα, άνδρες η γυναίκες (Αρχηγοί, Υπαρχηγοί, 
Κοινοτάρχες, ομαδάρχες, γραμματείς, ιατροί, νοσηλευ¬ 
τές, φύλακας, νυκτοφύλακας, θυρωρός, διαχειριστής, 
αποθηκάριος, βοηθός διαχειριστή, προμηθευτής τροφί¬ 
μων, ναυαγοσώστης, ηλεκτρολόγος, υδραυλικός, τεχνί¬ 
τες, εργάτες - υπάλληλοι καθαριότητας κ.λπ.) που διακρί- 
νονται για το ήθος, την κατάρτιση και ωριμότητά τους, τις 
εξειδικευμένες γνώσεις και εμπειρίες τους και το ενδιαφέ¬ 
ρον τους για τη ζωή και το έργο της τοπικής Εκκλησίας, και 
με μόνη τη θέλησή τους και άνευ αμοιβής παρέχουν τις 


υπηρεσίες τους στο Ίδρυμα. Στο έμμισθο προσωπικό συ¬ 
γκαταλέγονται τα άτομα εκείνα, άνδρες ή γυναίκες (μάγει- 
ρος/μαγείρισσα και βοηθοί του/της, φύλακας, νυκτοφύλα¬ 
κας, θυρωρός, ναυαγοσώστης, ηλεκτρολόγος, υδραυλι¬ 
κός, τεχνίτες, εργάτες - υπάλληλοι καθαριότητας κ.λπ.) 
που διακρίνονται ομοίως και προσλαμβάνονται από το Νο¬ 
μικό Πρόσωπο της οικείας Ιεράς Μητροπόλεως - ως επί το 
πλείστονγιατις περιόδους λειτουργίας του Ιδρύματος και 
μόνον εφόσον το εθελοντικό προσωπικό δεν επαρκεί για 
την κάλυψη των αναγκών του - απασχολούνται, λαμβάνουν 
άδειες απουσίας, αμείβονται και παύονται, σύμφωνα με τις 
διατάξεις της κείμενης νομοθεσίας. 

2. Τη γενική ευθύνη της εύρυθμης, ομαλής, απρόσκο¬ 
πτης και αποτελεσματικής λειτουργίας του Ιδρύματος, 
σύμφωνα με τους σκοπούς του, και του ελέγχου της χρη¬ 
στής διαχείρισης των αγαθών που διατίθενται για την κά¬ 
λυψη των αναγκώντου έχει ο Αρχηγός κάθε κατασκηνωτι- 
κής περιόδου. Ο Αρχηγός, μεταξύ άλλων, συντονίζει, κα¬ 
θοδηγεί, ενισχύει, επιβλέπει και ελέγχει το προσωπικό των 
υπηρεσιών του Ιδρύματος (το οποίο δεν αναμειγνύεται σε 
άλλα θέματα οργάνωσης, διοίκησης, λειτουργίας και ζω¬ 
ής του Ιδρύματος πέραν των αρμοδιοτήτων του, αλλά εί¬ 
ναι έτοιμο να προσφέρει κάθε στιγμή τις υπηρεσίες του για 
την αντιμετώπιση έκτακτων αναγκών αυτού) προς την κα¬ 
τεύθυνση της πληρέστερης άσκησης των καθηκόντων και 
εν γένει του έργου του και προεδρεύει του Συμβουλίου 
Κοινοταρχών και του Συμβουλίου Ομαδαρχών. Τον Αρχη¬ 
γό επικουρεί στο έργο του και αναπληρώνει, σε περίπτω¬ 
ση απουσίας η κωλύματος του, σε όλες τις αρμοδιότητές 
του ο υπαρχηγός, ο οποίος ενεργεί κατόπιν εντολής του. 

3. Οι θέσεις πάντως των υπηρεσιών του Ιδρύματος κα¬ 
θορίζονται με τον Εσωτερικό Κανονισμό λειτουργίας αυ¬ 
τού, που καταρτίζει το Δ.Σ. του. Στον εν λόγω Κανονισμό, 
που εγκρίνεται από το οικείο Μητροπολιτικό Συμβούλιο, 
εξειδικεύονται, μεταξύ άλλων, οι υποχρεώσεις, οι αρμο¬ 
διότητες και τα καθήκοντα των μελών του προσωπικού, 
όπως και η διάρθρωση των υπηρεσιών του Ιδρύματος. 

Άρθρο 7 

Τηρούμενα Βιβλία. 

1. Το Ίδρυμα τηρεί, με τη μέριμνα του Γραμματέα και 
του Ταμία του Δ.Σ., τα Γενικά και Διαχειριστικά αυτού Βι¬ 
βλία, τα οποία πρέπει να φέρουν ιδία αρίθμηση το καθένα 
κατά φύλλο και να είναι θεωρημένα για κάθε νόμιμη χρή¬ 
ση από την Ιερά Μητρόπολη Χαλκίδος, ήτοι: 

1) Βιβλίο Πρωτοκόλλου εισερχομένων και εξερχομένων 
εγγράφων, 

2) Βιβλίο Πρακτικών Συνεδριάσεων του Δ.Σ., 

3) Βιβλίο Κατασκηνωτών, στο οποίο αναγράφονται τα 
πλήρη στοιχεία των κατασκηνωτών του Ιδρύματος κάθε 
κατασκηνωτικής περιόδου, 

4) Βιβλίο Ταμείου και αριθμημένα κατ’ αύξοντα αριθμό 
Γραμμάτια Εισπράξεως και Εντάλματα Πληρωμής, τα 
οποία είναι εκτελεστέα εφόσον φέρουν την υπογραφή 
του Προέδρου και του Ταμία του Δ.Σ. του Ιδρύματος, 

5) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

6) Βιβλίο Υλικού, στο οποίο καταγράφονται όλα τα κινη¬ 
τά, περιουσιακά στοιχεία, που έχουν διατεθεί σε χρήση 
του Ιδρύματος. 

2. Το Ίδρυμα τηρεί επίσης, με τη μέριμνα μελών του 
προσωπικού του και σύμφωνα με τα προβλεπόμενα στον 

Εσωτερικό Κανονισμό λειτουργίας αυτού, Βιβλίο Συμβά¬ 
ντων, Ατομικές Κάρτες Υγείας Κατασκηνωτών, Βιβλίο Εκ¬ 
δρομών, Επισκέψεων, Ομιλιών και Διαλέξεων, Βιβλίο Πα¬ 
ρουσίας Προσωπικού κατά Υπηρεσία και Βιβλίο Εισαγω¬ 
γής και Εξαγωγής Υλικών Αποθήκης (τροφίμων και άλλων 
απαραίτητων ειδών διαβίωσης). 

3. Εκτός από τα παραπάνω βιβλία και στοιχεία, το Δ.Σ. 
αποφασίζει την τήρηση και άλλων βιβλίων και στοιχείων, 
τα οποία κρίνει ότι είναι απαραίτητα για την παρακολού¬ 
θηση της διαχείρισης της περιουσίας του Ιδρύματος και 
της εκτέλεσης των σκοπών του. 

Άρθρο 8 

Πόροι του Ιδρύματος. 

1. Πόροι του Ιδρύματος είναι: 

α) οι εκάστοτε επιχορηγήσεις της Ιεράς Μητροπόλεως 
Χαλκίδος, καθώς και οι επιχορηγήσεις και υπέρ αυτού ει¬ 
σφορές των Ιερών Ναών, Ιερών Μονών και Ιερών Προσυ- 
νημάτων, 

β) οιτυχόν εισφορές συμμετοχής στις κατασκηνώσεις, οι 
οποίες καταβάλλονται από τους γονείς η τους έχοντες, με 
απόφαση Δικαστηρίου, την επιμέλεια των κατασκηνωτών, 
γ) πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.α., 
δ) δωρεές, εν ζωή ή αιτία θανάτου, κληρονομιές και κλη¬ 
ροδοσίες κινητών και ακινήτων περιουσιακών στοιχείων 
που έχουν διατεθεί σε χρήση του Ιδρύματος και ιδία τόκοι 
από τις καταθέσεις του Ιδρύματος, 
ε) εισφορές, σε είδος η σε χρήμα, φίλωντου Ιδρύματος, 
στ) κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, επιχορηγήσεις της 
Νομαρχιακής η της Τοπικής Αυτοδιοίκησης, Οργανισμών 
και άλλων Νομικών Προσώπων Δημοσίου η Ιδιωτικού Δι¬ 
καίου, επιχορηγήσεις φυσικών προσώπων και κάθε άλλη 
νόμιμη επιχορήγηση, 

ζ) κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε είδους δρα¬ 
στηριότητες του Ιδρύματος και κάθε νόμιμη πηγή που δεν 
κατονομάζεται ρητά στον παρόντα Κανονισμό. 

2. Η περιέλευση οιουδήποτε κινητού η ακίνητου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού Προσώπου της οικείας Ιεράς Μητροπόλεως, 
στο οποίο μεταβιβάζεται η κυριότητα, νομή και κατοχή 
του πράγματος. Στην πράξη δε της μεταβίβασης γίνεται 
ειδικότερη μνεία και αναφορά με την ένδειξη «Δια τις Εκ¬ 
κλησιαστικές Κατασκηνώσεις», που, ως Εκκλησιαστικό 
Ίδρυμα, θα έχει την χρήση, για όσο χρόνο υφίσταται, 
προς εκπλήρωση των σκοπών του. 

3. Οι ανωτέρω πόροι του Ιδρύματος διατίθενται κατόπιν 
αποφάσεως του Δ.Σ. αυτού, που εγκρίνονται από το οι¬ 
κείο Μητροπολιτικό Συμβούλιο για: 

α) τη φιλοξενία, διαμονή, διατροφή, ιατρική παρακο¬ 
λούθηση και ιατροφαρμακευτική περίθαλψη, εξυπηρέτη¬ 
ση, φύλαξη, προστασία, διαπαιδαγώγηση, καλλιέργεια, 
δημιουργική απασχόληση, ποιοτική ψυχαγωγία, αναψυχή 
και εν γένει φροντίδα των κατασκηνωτών, 
β) τη διοργάνωση διαφόρων εκδηλώσεων του Ιδρύμα¬ 
τος, αλλά και τη διοργάνωση συναντήσεων, σεμιναρίων, 
ημερίδων, συνεδρίων και λοιπών ποιμαντικών εκδηλώσε¬ 
ων της Ιεράς Μητροπόλεως Χαλκίδος, 
γ) την κάλυψη των δαπανών συντήρησης, επισκευής, 
βελτίωσης κ.λπ. των εγκαταστάσεων του Ιδρύματος, 


δ) την κάλυψη των ποικίλων παγίων και λοιπών δαπανών 
διοίκησης και λειτουργίας του Ιδρύματος, 
ε) την προμήθεια, διαφύλαξη και συντήρηση του απα¬ 
ραίτητου κατασκηνωτικού και άλλου εξοπλισμού και λοι¬ 
πών κινητών περιουσιακών στοιχείων και αναλώσιμων 
προς εξυπηρέτηση των σχετικών αναγκών, 
στ) τις αμοιβές και τις ασφαλιστικές εργοδοτικές ει¬ 
σφορές του τυχόν έμμισθου προσωπικού, σύμφωνα με 
τις διατάξεις της κείμενης νομοθεσίας, 
ζ) την κάλυψη κάθε άλλης δαπάνης του Ιδρύματος που 
προβλέπεται στον εγκεκριμένο Προϋπολογισμό αυτού 
κάθε δαπάνης που ανακύπτει και αποσκοπεί στην επίτευ¬ 
ξη των σκοπών αυτού. 

Άρθρο 9 

Σφραγίδα του Ιδρύματος 

Το Ίδρυμα έχει σφραγίδα με δύο επάλληλους κύκλους, 
η οποία φέρει στο κέντρο την εικόνα του Κυρίου ημών Ιη¬ 
σού Χριστού ευλογούντος τα παιδία. Στο μεν εξωτερικό 
κύκλο αναγράφονται οι λέξεις «ΙΕΡΑ ΜΗΤΡΟΠΟΛΙΣ ΧΑΛ- 
ΚΙΔΟΣ», στο δε εσωτερικό η επωνυμία του Ιδρύματος 
«ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ». 

Άρθρο 10 

Κατάργηση του Ιδρύματος 

Το παρόν Ίδρυμα καταργείται με απόφαση της Ιεράς 
Συνόδου κατόπιν αιτιολογημένης αποφάσεως του Διοικη¬ 
τικού Συμβουλίου αυτού, για τη λήψη της οποίας είναι 
απαραίτητη η ψήφος του Σεβασμιωτάτου Μητροπολίτου, 
ως Προέδρου, και εφ’ όσον δεν εκπληρώνει τις εκκλησιο- 
λογικές αυτού προϋποθέσεις και την αποστολή του, όταν 
παρεκκλίνει του σκοπού του ή καταστεί αδύνατη η λει¬ 
τουργία του. Σε οποιαδήποτε περίπτωση καταργήσεως 
του Ιδρύματος, η χρήση των κάθε φύσης περιουσιακών 
στοιχείων, η οποία είχε παραχωρηθεί στο Ίδρυμα, επα¬ 
νέρχεται αυτοδικαίως στο Νομικό Πρόσωπο της Ιεράς 
Μητροπόλεως, στην πλήρη κυριότητα του οποίου άλλω¬ 
στε και αυτά ανήκουν. 

Άρθρο 11 

Έναρξη ισχύος και τροποποίηση του Κανονισμού 

1. Η ισχύς του παρόντος Κανονισμού αρχίζει από τη δη¬ 
μοσίευσή του στο επίσημο Δελτίο της Εκκλησίας της Ελλά¬ 
δος «ΕΚΚΛΗΣΙΑ» και στην Εφημερίδα της Κυβερνήσεως. 

2. Ο παρών Κανονισμός τροποποιείται από την Ιερά Σύ¬ 
νοδο κατόπιν αιτιολογημένης αποφάσεως του Διοικητι¬ 
κού Συμβουλίου του Ιδρύματος, για την λήψη της οποίας 
είναι απαραίτητη η ψήφος του Σεβασμιωτάτου Μητροπο¬ 
λίτου ως Προέδρου, που εγκρίνεται από το οικείο Μητρο- 
πολιτικό Συμβούλιο. Δημοσιεύεται δε όπως και ο παρών 
Κανονισμός. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Χαλκίδος, το ύψος 
της οποίας δεν δύναται να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2004 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: \λ/\λ/\λ/.θΙ· 9 γ - β-ιη3ίΙ: ννθβηΐ35ΐΘΓ @ βΐ.ςιι· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ-Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ-Σαμαρά 13 

(26610) 89 157 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυιΌ ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίθΓΠβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































